બીજું ભાજપની જેમ અકાલીઓનું રાજકારણ ધર્મના પરિઘમાં ફર્યા કરે છે. ભાજપ પોતાની કોર પોલીસી પંજાબમાં પણ અમલમાં મૂકવા માગે તો તેમણે શીખ ધાર્મિક અને રાજકીય નેતાગીરીનો જ આશરો લેવો પડે. પંજાબી હિન્દુ નેતાગીરીને પ્રમોટ કરવાને કારણે વિરોધાભાસ ઊભો થાય એવો છે, જેને સમજાવવો મુશ્કેલ પડે. તેથી બીજા રાજ્યોમાં ભાજપ ભલે સાથીને નબળા પાડવા કોશિશ કરે, પંજાબમાં અકાલીઓને હાલમાં ચિંતા નથી ને અકાલીઓને જ અત્યારે ભાજપની વધારે ગરજ છે. સરવાળે પંજાબની રાજકીય સ્થિતિમાં નજીકના ભવિષ્યમાં યથાસ્થિતિ રહેશે એમ મનાય છે.